### 7.     Ansøgning om vedståelse af garanti ved låneomlægning - A/B Mølleparken II, Jerslev

**Åbent**

Sagsnr.: 326-2020-894          J.nr.: 03.03.00           Dokumentnr.:
326-2020-26232

**Sagstype**

Beslutning.

**Resume og sagens baggrund**

Realkredit Danmark søger på vegne af [adresse] at
omlægge deres 2 realkreditlån, begge med kommunegaranti, for at opnå en mindre
ydelse, således:

1.    Nuværende
hovedstol 9.400.000 kr. ønskes omlagt til hovedstol 8.886.000 kr.

2.    Nuværende
hovedstol 2.057.000 kr. ønskes omlagt til hovedstol 2.116.000 kr.

Der er medsendt finansieringseksempel fra Realkredit
[adresse], som stiller krav om, at kommunen vedstår garantien i forbindelse med
omlægningen.

Lovhjemmel: Styrelseslovens § 41.

**Indstillinger**

Kommunaldirektøren indstiller, at Kalundborg Kommune vedstår
garantien i forbindelse med den ansøgte låneomlægning.

**Behandling**

Økonomiudvalget, Kommunalbestyrelsen.

**Sagsfremstilling**

A/B Mølleparken II er en privat ustøttet andelsboligforening
med 10 boliger, opført i 2005 og beliggende i Jerslev. Kommunen gav dengang
garanti i forbindelse med belåningen. Garantien blev dengang opgjort til den
del af obligationsrestgælden, der har pantesikkerhed udover 65 % af ejendommens
værdi ved opførelsen. Ejendommens værdi ved opførelsen var 14.792.000 kr.,
heraf 65 % = 9.614.800 kr. Dvs. kommunens garanti ophører, når
obligationsrestgælden kommer under 9.614.800 kr.

Konverteringen vil indebære forhøjelse af
obligationsrestgælden på i alt 178.272 kr. og en årlig besparelse på ca. 65.000
kr. Foreningen vil bruge ½ af besparelsen til yderligere henlæggelser til
fremtidig vedligeholdelse og ½ til nedsættelsen af boligafgiften fra 6.600 kr.
til 6.328 kr. pr. bolig pr. måned.

Lånet er senest konverteret i 2016, hvor Kommunalbestyrelsen
på sit møde den 31. august 2016 besluttede at vedstå garantien.

Der gøres opmærksom på, at finansieringseksemplet fra
Realkredit Danmark er vejledende, hvorfor den anslåede besparelse ved en
endelig konvertering kan være ændret på grund af obligationsmarkedet i
bevillingsfasen har ændret sig.

Realkredit Danmark meddeler i mail af 6. februar 2020, at
kommunens garantiforpligtelse ved den nuværende belåning ophører i 2025,
hvilket også vil være gældende for det nye lån, idet obligationsrestgælden i
2025 i begge tilfælde kommer under 9.614.800 kr.

Økonomistaben anbefaler at godkende nærværende ansøgning,
idet de nye lån styrker andelsboligforeningens økonomi både med nedsættelse af
boligafgiften og ved yderligere opsparing til henlæggelser, ligesom der ikke
sker forlængelse af garantiperioden.

**Økonomiske konsekvenser**

Garantien vil kun få konsekvenser for Kalundborg Kommune,
såfremt A/B Mølleparken II ikke betaler sine forpligtelser på lånene i
garantiperioden. Garantien belaster ikke den kommunale låneramme.

**Økonomiudvalgets møde den 19.
februar 2020:**

Anbefales.